Ad nefk turdiwin ɣef yisteqsiyen i yellan deg tmukrist  Ahat awalen-a zemren ad ilin d iḥarfiyen, isuddimen neɣ d uddisen  Yezmer ad yili unamek n wawalen ilmend n yimsilɣa akked yisegzawalen, am wakken yezmer yal awal d wayeḍ yella wacu i ycudden gar-asen ama d timegdiwt neɣ d tagetnamka  Ismawen n wallalen n tfellaḥt d uzemmur, ahat d inaṣliyen si tutlayt n tmaziɣt, am wakken yezmer ad ilin d ireṭṭalen seg tutlayin tiyyaḍ, d iqburen si zik, neɣ d imaynuten llan-d imir-a.